Document ID: 32014R1329

PROVEDBENA UREDBA KOMISIJE (EU) br. 1329/2014
оd 9. prosinca 2014.
o uspostavi obrazaca iz Uredbe (EU) br. 650/2012 Europskog parlamenta i Vijeća o nadležnosti, mjerodavnom pravu, priznavanju i izvršavanju odluka i prihvaćanju i izvršavanju javnih isprava u nasljednim stvarima i o uspostavi Europske potvrde o nasljeđivanju
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 650/2012 Europskog parlamenta i Vijeća od 4. srpnja 2012. o nadležnosti, mjerodavnom pravu, priznavanju i izvršavanju odluka i prihvaćanju i izvršavanju javnih isprava u nasljednim stvarima i o uspostavi Europske potvrde o nasljeđivanju (1), a posebno njezin članak 46. stavak 3. točku (b), članak 59. stavak 1., članak 60. stavak 2., članak 61. stavak 2., članak 65. stavak 2. i članak 67. stavak 1.,
budući da:
(1)
Za ispravnu primjenu Uredbe (EU) br. 650/2012 treba uspostaviti nekoliko obrazaca.
(2)
U skladu s Protokolom br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, koji je priložen uz Ugovor o Europskoj uniji i Ugovor o funkcioniranju Europske unije, te države članice nisu sudjelovale u donošenju Uredbe (EU) br. 650/2012. Stoga Ujedinjena Kraljevina i Irska ne sudjeluju u donošenju ove Uredbe.
(3)
U skladu s člancima 1. i 2. Protokola br. 22 o stajalištu Danske, koji je priložen uz Ugovor o Europskoj uniji i Ugovor o funkcioniranju Europske unije, Danska ne sudjeluje u donošenju ove Uredbe i ona za nju nije obvezujuća niti se na nju primjenjuje.
(4)
Mjere predviđene ovom Uredbom u skladu su s mišljenjem Odbora za nasljeđivanje,
DONIJELA JE OVU UREDBU:
Članak 1.
1. Za ovjeru odluke o nasljednoj stvari iz članka 46. stavka 3. točke (b) Uredbe (EU) br. 650/2012 koristi se obrazac određen u Prilogu 1. kao Obrazac I.
2. Za ovjeru javne isprave o nasljednoj stvari iz članka 59. stavka 1. i članka 60. stavka 2. Uredbe (EU) br. 650/2012 koristi se obrazac određen u Prilogu 2. kao Obrazac II.
3. Za ovjeru sudske nagodbe o nasljednoj stvari iz članka 61. stavka 2. Uredbe (EU) br. 650/2012 koristi se obrazac određen u Prilogu 3. kao Obrazac III.
4. Za zahtjev za Europsku potvrdu o nasljeđivanju iz članka 65. stavka 2. Uredbe (EU) br. 650/2012 koristi se obrazac određen u Prilogu 4. kao Obrazac IV.
5. Za Europsku potvrdu o nasljeđivanju iz članka 67. stavka 1. Uredbe (EU) br. 650/2012 koristi se obrazac određen u Prilogu 5. kao Obrazac V.
Članak 2.
Ova Uredba stupa na snagu 17. kolovoza 2015.
Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
Sastavljeno u Bruxellesu 9. prosinca 2014.

Labels: 12
11
15